
FINANSŲ ĮSTAIGŲ ĮSTATYMO NR. IX-1068 10, 20, 43, 57 STRAIPSNIŲ IR PRIEDO PAKEITIMO 
ĮSTATYMAS

2026 m. gegužės 14 d. Nr. XV-940
Vilnius




 straipsnis. 
Pakeisti 10 straipsnio 2 dalį ir ją išdėstyti taip: 
„. Priežiūros institucija turi teisę atšaukti finansų įstaigai išduotą licenciją teikti licencines finansines paslaugas:
) jeigu finansų įstaiga nepasinaudojo licencija per 12 mėnesių nuo licencijos teikti finansines paslaugas išdavimo dienos;
) jeigu finansų įstaiga verčiasi kita veikla, kuri nenumatyta šio Įstatymo 3 straipsnio 1 dalyje;
) jeigu finansų įstaiga neatitinka šio Įstatymo ir kitų Lietuvos Respublikos teisės aktų reikalavimų dėl saugios ir patikimos atitinkamų finansų įstaigų veiklos;
) jeigu finansų įstaiga pažeidė Lietuvos Respublikos teisės aktuose nustatytus finansinės apskaitos, valdymo ir kontrolės reikalavimus, šio Įstatymo bei kitų teisės aktų nuostatas ar priežiūros institucijos nurodymus dėl finansų įstaigos saugios ir patikimos veiklos;
) jeigu finansų įstaiga tapo nemoki ir (arba) savo veikla kelia grėsmę savo klientų interesams arba juos pažeidžia, trikdo arba gali sutrikdyti atsiskaitymus arba operacijas pinigų ir kapitalo rinkose;
) jeigu finansų įstaiga nebesiverčia licencine veikla ilgiau kaip 6 mėnesius;
) jeigu finansų įstaiga nesugeba įvykdyti prievolių pagal įsipareigojimus arba yra duomenų, kad negalės to padaryti ateityje;
) jeigu finansų įstaigos dalyviai priima sprendimą grąžinti licenciją teikti licencines finansines paslaugas;
) kitais Lietuvos Respublikos įstatymų arba Europos Sąjungos teisės aktų nustatytais atvejais.“

 straipsnis. 
Pakeisti 20 straipsnio 4 dalį ir ją išdėstyti taip:
„. Finansų kontroliuojančiosios bendrovės ir mišrios veiklos finansų kontroliuojančiosios įmonės užtikrina, kad jų vadovai visada būtų nepriekaištingos reputacijos, veiktų sąžiningai, dorai, savarankiškai, turėtų kvalifikaciją ir patirtį, leidžiančią tinkamai eiti pareigas. Finansų kontroliuojančiosios bendrovės ir mišrios veiklos finansų kontroliuojančiosios įmonės vadovų reputacija, kvalifikacija ir patirtis mutatis mutandis turi atitikti Lietuvos Respublikos bankų įstatymo 34 straipsnyje, Įmonių, priklausančių finansų konglomeratui, papildomos priežiūros įstatymo 12 straipsnyje, taip pat Europos bankininkystės institucijos gairėse, priimamose pagal Direktyvos 2013/36/ES 91 straipsnio 11 dalį, nustatytus kriterijus ir reikalavimus.“

 straipsnis. 
Pakeisti 43 straipsnio 1 dalį ir ją išdėstyti taip:
„. Finansų įstaiga privalo tvarkyti finansinę apskaitą vadovaudamasi Lietuvos Respublikos įstatymais ir kitais teisės aktais, taip pat finansų įstaigos organų pasirinkta apskaitos politika, įgyvendinama atsižvelgiant į konkrečias sąlygas, verslo pobūdį ir vadovaujantis tarptautiniais ar verslo apskaitos standartais.“

 straipsnis. 
Pakeisti 57 straipsnio 1 dalį ir ją išdėstyti taip:
„. Finansų įstaigų bankroto procedūras reglamentuoja Lietuvos Respublikos juridinių asmenų nemokumo įstatymas, jeigu šis ir kiti finansinių paslaugų teikimą ir finansų įstaigų veiklą reglamentuojantys įstatymai nenustato ko kita.“

 straipsnis. 
Pakeisti Įstatymo priedo 2 punktą ir jį išdėstyti taip:
„. 2013 m. birželio 26 d. Europos Parlamento ir Tarybos direktyva 2013/36/ES dėl galimybės verstis kredito įstaigų veikla ir dėl riziką ribojančios kredito įstaigų priežiūros, kuria iš dalies keičiama Direktyva 2002/87/EB ir panaikinamos direktyvos 2006/48/EB bei 2006/49/EB, su paskutiniais pakeitimais, padarytais 2024 m. gegužės 31 d. Europos Parlamento ir Tarybos direktyva (ES) 2024/1619.“

 straipsnis. 
Šis įstatymas įsigalioja 2026 m. birželio 30 d.

Skelbiu šį Lietuvos Respublikos Seimo priimtą įstatymą.

